સુરતના સરથાણા વિસ્તારમાં મહિલા કોંગ્રેસની મહિલાઓએ ઓવર બ્રિજ નીચે ગેસ સિલિન્ડરના કટઆઉટ્સ બનાવીને તેની પર મોંઘવારીનો ઉલ્લેખ કરીને ભાજપના નામના છાજિયા લીધા હતા અને વિરોધ પ્રદર્શન કર્યું હતુ. ઉલ્લેખનીય છેકે રાહુલ ગાંધીની ઉપસ્થિતિ બાદ કોંગ્રેસમાં નવી ચેતના ફુંકાઈ છે અને કોંગ્રેસની યુવા પાંખ તેમજ મહિલા પાંખ સક્રિય બની છે. મહિલા મોરચાએ વિરોધ વ્યક્ત કરીને ભાવ વધારો પાછો ખેંચવા માટે નારા લગાવ્યા હતા.